কনরাড জ্যাকব টেমিঙ্ক
কনরাড জ্যাকব টেমিঙ্ক (মার্চ ৩১, ১৭৭৮ – জানুয়ারি ৩০, ১৮৫৮) একজন অভিজাত ডাচ প্রাণীবিদ। তার পিতা ডাচ ইস্ট ইন্ডিয়া কোম্পানীর কোষাধ্যক্ষ ছিলেন এবং নিজে একজন পক্ষী সংগ্রাহক ছিলেন। উত্তরাধীকার সূত্রে টেমিঙ্ক তার পিতার সংগৃহীত বিশাল পাখির নমুনা লাভ করেন। টেমিঙ্ক লেইডেনের জাতীয় প্রাকৃতিক ইতিহাস জাদুঘরের প্রথম পরিচালক ছিলেন। ১৮২০ থেকে মৃত্যু অবধি তিনি সে পদে কর্মরত ছিলেন। তার Manuel d'ornithologie, ou Tableau systématique des oiseaux qui se trouvent en Europe (১৮১৫) বহু বছর ধরে ইউরোপের পাখি বিষয়ক একটি প্রামাণ্য দলিল হিসেবে বিবেচিত হয়েছে। ১৮৩১ সালে তিনি রয়েল সুইডিশ অ্যাকাডেমি আব সায়েন্স-এর বিদেশী সদস্য নির্বাচিত হন।